Hej Bolius. 


Jeg har sidste år købt et fuldmuret hus bygget i 2004. For nylig har jeg bestemt at jeg løbende vil skifte silikonefugerne i gulvet i de to brusenicher der er i huset.   
  
Jeg husker da jeg skar den gamle fuge ud, at jeg kunne se direkte ind til røde mursten, altså fliserne var limet direkte på murstensvæggen.   
Siden da har jeg haft tvivl om dette er korrekt eller om der skal være en vådrumsmembran, umiddelbart vil jeg mene at der bør og har derfor også anmeldt skaden til ejerskifteforsikringen, men hvad siger i?


Udskiftning af blød fuge, skar lige ind til mursten - mangler vådrumssikringen eller har jeg skåret igennem?
Hej MS


Strengt taget kan du sagtens have skåret direkte igennem den tynde vådrumssikring, og så ind i murstenene. En vådrumsmembran er ikke hård eller noget, så er kniven eller lignende stukket ind i murstenen, er den jo stukket igennem vådrumsmembranen.


Der er ikke et reelt krav til, at der skal laves en vådrumsmembran (typisk i form af en ”gummihud”) bagved klinker og fliser hvis det bagvedliggende er ikke sugende underlag, (beton, etc.) så er der kun krav om sikringer og tætninger af diverse samlinger. Typisk mellem gulv og væg. 


Bruger man derimod ikke en vådrumsmembran, skal det dokumenteres, at løsningen er holdbar uden denne. Og dermed er der sjovt nok meget langt imellem, at man går uden om denne vådrumssikring.   
  
Mht. ejerskifteforsikringen, så skal der jo reelt være en skade før at de dækker, eller nærliggende risiko for skader.   
  
Læs mere her: [Vægge i Badeværelser](https://www.bolius.dk/vaegge-i-badevaerelser-17979/)  
og her: [Fuger i badeværelser](https://www.bolius.dk/fuger-i-badevaerelset-16665/)

Held og lykke med det.

